kardosdrur/scandi-wiki huggingface dataset:
Hans Peter Larsen (politiker)

Hans Peter Lauritz Larsen (født 12. november 1823 i Horsens, død 5. september 1891) var en dansk politiker og landøkonom.

H.P. Larsen var søn af fuldmægtig på borgmesterkontoret, senere brygger, Peter L. Larsen og Mette Kirstine f. Broe. Larsen gennemgik fødebyens borgerskole, kom derefter til landvæsenet og forpagtede 1854 Søborggård i Gladsaxe Sogn. Han ejede denne gård 1863-69, derefter Pilegården i Brøndbyøster Sogn 1869-73 og boede derefter indtil sin død på Frederiksberg. Larsens praktiske sans, klare forretningsblik, arbejdsevne og arbejdsvilje førte ham frem til at øve en ikke ringe indflydelse i det offentlige liv og i forskellige med landbrugets interesser beslægtede sider af forretningslivet. Han var således landvæsenskommissær fra 1868 til sin død, medlem af Landmandsbankens bankråd og delegation fra bankens stiftelse 1871 til sin død og var en virksom kraft for denne bank, i en årrække overbestyrer af De Danske Sukkerfabrikkers avlsbrug, formand for taksationskommissionerne angånde grundafståelser til jernbaner på Sjælland og Lolland-Falster fra 1862, indtil han nogle år før sin død trak sig tilbage, og fungerede derefter som opmand ved disse, formand for Overformynderiets lånebestyrelse for Københavns Amtsrådskreds, landbrugskyndig konsulent med hensyn til udlånssager for Sparekassen for Kjøbenhavn og Omegn og De Spannjerske Legater, administrerende direktør i Sjællands Stifts Brandforsikring i en årrække og bestyrelsesmedlem i forskellige aktieselskaber.

Medlem af Københavns Amtsråd var Larsen fra 1865, medlem af Landstinget fra 1866 til sin død. Som rigsdagsmand hørte Larsen til de mænd, af hvilke enhver folkerepræsentation har nogle og måtte ønske at have endnu flere: sådanne, der yderst sjældent holder taler og derfor kun er lidet kendte af det store publikum, men som uden for arenaen med indsigt og flid tager det reelle arbejde op og af deres værkfæller betragtes som støtter i den fælles gerning. Han, der var udpræget konservativ af grundanskuelse, var medlem af mange vigtige udvalg, deriblandt også Landstingets Finansudvalg, og fra 1887 medlem af Rigsretten. Også i bestyrelsen for Landstingets Højre havde han sæde så vel som i repræsentantskabet for Højres organisation uden for Rigsdagen.

Han ægtede 3. november 1854 Emma Pouline Sophie Berg (9. april 1824 – 18. november 1886), datter af købmand i Rønne Poul Berg og Sophie f. Munch. Larsen, der 1889 udnævntes til etatsråd, døde 5. september 1891. Ved sit testamente oprettede han et legat på 100.000 kr. til fordel for trængende af middelstanden i Københavns Amtsrådskreds.

Kilder 
 M.P. Friis, "Larsen, Hans Peter Lauritz", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

Landstingsmedlemmer i 1860'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Amtsrådsmedlemmer
Landstingsmedlemmer fra Højre (1881-1915)
Personer fra Horsens
Legatstiftere fra Danmark
Proprietærer fra Danmark
Personer i Dansk Biografisk Leksikon
Filantroper fra Danmark
Medlemmer af Rigsretten
Ji'an (Jiangxi)

Ji'an (吉安市) er et by på præfekturniveau i den kinesiske provins Jiangxi. Det har 4.810.000 indbyggere (2007) og et areal på 25.271 km².

Administrative enheder 
Ji'an består af to bydistrikter, et byamt og ti amter:
Bydistriktet Jizhou (吉州区), 416 km², 290.000 indbyggere (2004), sæde for lokalregeringen;
Bydistriktet Qingyuan (青原区), 915 km², 130.000 indbyggere;
Byamtet Jinggangshan (井冈山市), 1.270 km², 150.000 indbyggere;
Amtet Ji'an (吉安县), 2.111 km², 420.000 indbyggere;
Amtet Jishui (吉水县), 2.475 km², 430.000 indbyggere;
Amtet Xiajiang )峡江县), 1.287 km², 160.000 indbyggere;
Amtet Xingan (新干县), 1.248 km², 300.000 indbyggere;
Amtet Yongfeng (永丰县), 2.695 km², 400.000 indbyggere;
Amtet Taihe (泰和县), 2.666 km², 500.000 indbyggere;
Amtet Suichuan (遂川县), 3.102 km², 510.000 indbyggere;
Amtet Wan'an (万安县), 2.046 km², 280.000 indbyggere;
Amtet Anfu (安福县), 2.793 km², 370.000 indbyggere;
Amtet Yongxin (永新县), 2.195 km², 450.000 indbyggere.

Trafik
Jernbanelinjen Jingjiubanen har stoppested her på sin rute fra Beijing til Kowloon i Hongkong. Den løber gennem blandt andet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

Også Kinas rigsvej 105 går gennem præfekturet. Den begynder i Beijing, går mod syd og ender ved kysten i Zhuhai i provinsen Guangdong. Den passerer  større byer som Tianjin, Dezhou, Jining, Shangqiu, Jiujiang, Nanchang og Guangzhou.

Bypræfekturer i Jiangxi
1. division 2003-04 (fodbold)

Sæson 2003-04 i 1. division, som er den næstbedste række i Danmarksturneringen i fodbold. Den administreredes af DBU og blev indledt den 2. august 2003. Vinderen og andenpladsen rykkede op i Superligaen. Kun nr. 15 og 16 rykkede ned i 2. division., da FC Nordjylland gik konkurs.

Deltagere

Stilling

Resultater 
I denne tabel er hjemmeholdet skrevet i kolonnen til venstre.

Kilde:Danskfodbold.com .

Referencer 

Fodboldsæson 2003-04
Sæsoner i 1. division (fodbold)
Liam Cosgrave

Liam Cosgrave (født 13. april 1920, død 4. oktober 2017) var en irsk politiker fra partiet Fine Gael, der var taoiseach (regeringsleder)en i Republikken Irland fra 1973-1977.

Referencer

Eksterne henvisninger 

Regeringsledere fra Irland
Politikere fra Irland
Olaf Poulsens Mindelegat

Olaf Poulsens Mindelegat er et dansk legat, der tildeles skuespillere. 

Legatet er opkaldt efter skuespilleren Olaf Poulsen, der døde i 1923.

Modtagere 
Listen er ikke komplet.

 1970: Marguerite Viby og Susse Wold
 1971: Joen Bille, Buster Larsen, Karin Nellemose, Ove Sprogøe
 1972: Lene Tiemroth og Birgitte Federspiel 
 1973: Lily Weiding 
 1974: Merete Voldstedlund og Bodil Kjer 
 1975: Jess Ingerslev, Line Krogh, Berthe Qvistgaard og Jørgen Reenberg 
 1976: Flemming Enevold 
 1977: Astrid Villaume, Lars Høy og Berrit Kvorning 
 1978: Ghita Nørby og Merete Hegner
 1979: Kirsten Rolffes 
 1980: Palle Huld 
 1981: John Hahn-Petersen
 1982: Mime Fønss, Bjørn Watt-Boolsen og Henning Moritzen 
 1983: Lise Ringheim og Axel Strøbye
 1984: Holger Juul Hansen 
 1985: Ole Ernst og Jesper Langberg
 1986: Preben Lerdorff Rye, Elin Reimer, Kaspar Rostrup og Preben Neergaard
 1987: Birthe Neumann og Peter Langdal
 1988: Lisbet Dahl
 1991: Sam Besekow
 1992: Preben Kristensen og Kurt Ravn
 1993: Ulla Henningsen
 1994: Elin Reimer 
 1996: Ellen Winther Lembourn 
 1998: Karen Margrethe Bjerre 
 1999: Jess Ingerslev
 2000: Waage Sandø
 2001: Kim Veisgaard 
 2003: Lars Mikkelsen 
 2004: Olaf Johannessen 
 2007: Benedikte Hansen
 2008: Jens Jørn Spottag 
 2009: Tammi Øst
 2010: Anders G. Koch
 2011: Bodil Jørgensen
 2012: Tom Jensen
 2013: Marianne Høgsbro
 2014: Peter Schrøder
 2015: Inge Sofie Skovbo
 2016: Ole Lemmeke
 2017: Maria Rossing
 2018: Christian Lollike

Ukendt årstal 
 Hanne Borchsenius
 Aksel Erhardtsen
 Paul Hagen
 Henrik Koefoed 
 Buster Larsen 
 Karin Nellemose 
 Kjeld Nørgaard 
 Erik Paaske 
 Peter Schrøder 
 Steen Springborg 
 Søren Sætter-Lassen

Kilde 
 Modtagere af legatet på litteraturpriser.dk

Kulturpriser fra Danmark
Line Krogh

Line Krogh (født 28. september 1947) er en dansk teaterinstruktør og oversætter.

Krogh, der er datter af Torben Krogh, læste oprindeligt teater- og litteraturvidenskab ved Københavns Universitet, men valgte i stedet at fokusere på det praktiske og blev uddannet fra instruktørlinjen på Statens Teaterskole i 1974.

Hun arbejdede i begyndelsen af sin karriere ved landsdelsscenerne og kom derefter til København, hvor hun bl.a. var tilknyttet Det Kongelige Teater fra 1980 til 1983.

Som oversætter har hun udarbejdet nyoversættelser af nogle af Shakespeares skuespil, bl.a. En skærsommernatsdrøm.

Hun modtog i 1975 Olaf Poulsens Mindelegat.

Privat bor hun i dag på Langeland.

Teaterinstruktører fra Danmark
Oversættere fra Danmark
Dansksprogede forfattere fra Danmark
Personer i Kraks Blå Bog
Boel Jørgensen

Boel Jørgensen (født 29. juli 1942 i Hässleholm) er en dansk-svensk sociolog og tidligere teaterchef for Det Kongelige Teater.

Jørgensen er uddannet kandidat i sociologi fra Lunds Universitet i 1968. Hun flyttede til Danmark i 1968 og blev først ansat i Sundhedsstyrelsen, men kom i 1973 til Roskilde Universitetscenter som lektor. Fra 1978 til 1989 var hun rektor samme sted som den første kvinde.

I 1989 blev Jørgensen teaterchef for Det Kongelige Teater, men blev fyret med øjeblikkelig virkning i juli 1992 som følge af både intern og ekstern utilfredshed med hendes virke. Hun blev året efter kultur- og børnedirektør i Roskilde Kommune og blev i 2001 kulturkonsulent samme sted. I 2005 blev hun ekstern lektor ved Roskilde Universitet, hvilket hun  fortsat er.

Hun blev Ridder af Dannebrog i 1991 og bærer også den Kongelige Norske Fortjenstorden.

Referencer 

Sociologer fra Sverige
Sociologer fra Danmark
Det Kongelige Teaters direktører
Ansatte ved Roskilde Universitet
Rektorer fra Danmark
Riddere af Dannebrog
Personer i Kraks Blå Bog
Ji'an

Ji'an  kan henvise til flere steder:

 Ji'an, Jiangxi (吉安), et bypræfektur i provinsen Jiangxi i Folkerepublikken Kina
 Ji'an (Ji'an) (吉安县), et kinesisk amt i provinsen Jiangxi;
 Ji'an (Tonghua) (集安), et byamt i provinsen Jilin i Kina.
 Ji'an, Hualien, en by i amtet Hualien på den østlige del af Taiwan.
Christian Tom-Petersen

Christian Tom-Petersen (født 7. februar 1945) er en dansk scenograf. 

Tom-Petersen er uddannet fra Kunsthåndværkerskolen og Kunstakademiet i Krakow. Siden 1968 har han været tilknyttet bl.a. Det Kongelige Teater, Comediehuset, Odense Teater, Aarhus Teater, Bristol Teatret og Betty Nansen Teatret og har desuden lavet scenografi til flere dukkefilm.

Scenografer fra Danmark
Paul M. Nurse

Sir Paul Maxime Nurse (født 25. januar 1949 i Wembley) er en britisk molekylærbiolog. Han modtog i 2001 Nobelprisen i fysiologi eller medicin sammen med Tim Hunt og Leland H. Hartwell. Han modtog prisen for sit arbejde om kontrol af cellecyklus.

Fra 2010-2015 var han præsident for Royal Society.

Eksterne henvisninger 

Nobelprize.org, Nobelprisen i fysiologi eller medicin 2001
Nobelprize.org, Sir Paul Nurse – Selvbiografi

Biokemikere
Nobelprismodtagere i medicin
Videnskabsfolk fra Storbritannien
Nobelprismodtagere fra Storbritannien
Modtagere af Copleymedaljen
Præsidenter af Royal Society
Modtagere af Royal Medal
Medlemmer af Royal Society of Edinburgh
Christian Høegh-Guldberg

Christian Høegh-Guldberg (1. august 1777 på Fredensborg Slot – 31. oktober 1867 på Frederiksberg) var en dansk officer, der tilhørte kredsen omkring H.C. Andersen.

Christian Høegh-Guldberg var søn af hofmanden Ove Høegh-Guldberg. Høegh-Guldberg blev major i 1811, oberstløjtnant i 1816 og i 1826 oberst og chef for Fynske Dragonregiment. Han blev i 1834 chef for Sjællandske Landsenerregiment, i 1840 generalmajor og i 1848 generalløjtnant og kommanderende general. Han blev pensioneret i 1850.

Litteratur 
 Biografi i Dansk biografisk Leksikon, 1. udgave

Eksterne henvisninger 
 

Danskere i 1800-tallet
Generalløjtnanter fra Danmark
Storkors af Dannebrog
Christian
Personer i Treårskrigen fra Danmark
Personer i Dansk Biografisk Leksikon
Personer fra Fredensborg
Fyens Disconto Kasse

Fyens Disconto Kasse A/S var en dansk bank, der var landets første private forretningsbank.

Banken blev etableret 15. december 1846 som Danmarks anden private forretningsbank. En af stifterne var Lorenz Bierfreund, der blev bogholder og daglig leder i banken, og som 1858 blev adm. direktør. Nationalbanken havde filialer i Aarhus og Flensborg, men havde forinden afvist at etablere en tredje filial i Odense. Oprindeligt var det formålet, at discontokassen skulle diskontere de veksler, som fynboerne ellers havde sendt til Hamborg og København, men hurtigt blev forretningsområdet udvidet, og banken blev en betydelig aktør i fynsk finansliv. Banken var beliggende Vestergade 8 på Flakhaven over for Odense Rådhus i en bygning opført 1929-32 af Holger Jacobsen.

Aktiekapitalen var ved stiftelsen på 143.659 rigsdaler. Bankens indlån det første år var på 65.000 rdl. I 1901 var aktiekapitalen steget til 3.500.000 kr. og i 1950 til 18.000.000 kr.

I anledning af sit 100-års jubilæum i 1946 skænkede banken en skulptur af Knud den Hellige til Odense. 

I 1967 fusionerede Fyens Disconto Kasse med Aarhuus Privatbank til Den Danske Provinsbank, senere Provinsbanken, der i 1990 blev en del af Den Danske Bank.

Ledelse 

 1858-1891 Lorenz Bierfreund, adm. direktør (døde i stillingen)
 1920-1951 Georg Jacobsen, adm. direktør
 1928-1953 Ejnar Houmark-Nielsen, direktør

Litteratur 
 Schovelin, Julius: Fyens Disconto Kasse 1846-1921: Et Mindeskrift, 1921.
 Fyens Disconto Kasse: Bank-Aktieselskab 1846-1946, 1946.

Kilder 
 Danmarks ældste forretninger 1100-1911, Kraks Forlag 1950 

Danske virksomheder etableret i 1846
Ophørt i 1967
Tidligere banker i Danmark
Virksomheder i Odense
Gerardus Mercator

G. Mercator skal ikke forveksles med den holstenske matematiker Nicolaus Mercator.

Gerard Mercator (født 5. marts 1512, død 2. december 1594) var en flamsk kartograf og geograf. Han er mest kendt for sit verdenskort (1569), konstrueret efter det, der kendes som Mercators Projektion. Mens han underviste i kosmografi, gik det op for ham, at der var brug for en moderne kortsamling som efterfølger for de Ptolemæiske Atlasser. Han begyndte at forberede en udgivelse af en komplet beskrivelse af universet, både himmel og jord. Det var et så omfattende projekt, at det ikke var ham muligt at færdiggøre det i hans egen levetid. Hans søn, Rumold, færdiggjorde og udgav værket Atlas i 1595. Det var første gang, ordet atlas blev brugt om en bundtet samling af kort. Begrebet atlas samt projektionsmetoden indenfor kartografi er forblevet i hverdagsbrug til den dag i dag.

Referencer 

Kartografer fra Flandern
Geografer
1. division 2002-03 (fodbold)

Sæson 2002-03 i 1. division, som er den næstbedste række i Danmarksturneringen i fodbold. Den administreredes af DBU og blev indledt den 3. august 2002. Vinderen og andenpladsen rykkede op i Superligaen. Nr. 14, 15 og 16 rykkede ned i 2. division..

Deltagere

Stilling

Resultater 
I denne tabel er hjemmeholdet skrevet i kolonnen til venstre.

Kilde:Danskfodbold.com .

Referencer 

Fodboldsæson 2002-03
Sæsoner i 1. division (fodbold)
Benedicte Federspiel

Benedicte Federspiel (født 4. august 1941) er en dansk jurist, chefkonsulent i Forbrugerrådet Tænk, og tidligere direktør sammesteds.

Federspiel blev cand.jur. fra Københavns Universitet i 1966 og arbejdede derefter ved Danmarks ambassade i London og ved Danmarks generalkonsulat i New York City inden hun i 1970 kom til Forbrugerrådet, som hun i perioden 1983 - 2000 var direktør for. Hun forlod direktørposten i 2000 efter en rapport om arbejdsmiljøet.  Hun har en række tillidshverv relateret til forbrugerforhold i Danmark og i udlandet.

Hun er bl.a. medlem af DS Standardiseringspolitisk Forum og DS Forbrugerkomiteen, Indsamlingsnævnet, Følgegruppe for Retsplejerådet samt Forum for fair og bæredygtig handelspolitik. I udlandet sidder hun bl.a. i ANEC Steering Committe fra 1994, BEUC Enforcement Steering Group, den Europæiske bestyrelse for Transatlantic Consumer Dialogue (TACD) fra 1997, Det Økonomiske og Sociale Udvalg (først udpeget i 1973), DG Trade Civil Society Forum

Hun er gift med tidligere højesteretspræsident Børge Dahl.

Kilder 

Jurister fra Danmark
Personer i Kraks Blå Bog
Den Røde Højskole

Den Røde Højskole var en dansk folkehøjskole, der var beliggende i Svendborg.

I 1971 fik VS-aktivister i kollektivet Maos Lyst i Hellerup en plan om at oprette en socialistisk højskole. Personerne var bl.a. Ole Leonardo Pedersen Hans Jørgen Kløvedal Svendsen, Ivan Mortensen og Asger Boertmann. Højskolens foreløbige bestyrelse bestod af Harald Plum, Gunvor Auken, Tage Hind, Henning Tjørnehøj m.fl. og bl.a. hjælp af Mogens Amdi Petersen, Poul Jørgensen og Ejvind Larsen. Ole Leonardo Pedersen (Nardo) var skolens første forstander (1972-1975).

Der herskede dog stor uenighed om mål om midler, og det endte med, at højskoleprojektet blev kuppet ved et møde 19. august 1972, idet Kløvedal Svendsen med støtte af VS'eren Bjørn Erichsen kom med ca. 70 mand og overtog skoleprojektet, oprettede ny bestyrelse med Erichsen som formand og fik skolen etableret i Svendborg. Erichsen meldte sig snart efter ind i Danmarks Kommunistiske Parti, og Den Røde Højskole blev i nogle år styret af DKP.

Højskolen blev grundlagt med et værdigrundlag, der som navnet antyder byggede på socialismen. Det afspejlede sig også i kurserne, der bl.a. indeholdt kapitalismekritik. Grundet kontakter til Danmarks Kommunistiske Parti, Østblokken og bz-bevægelsen var højskolen i 1970'erne og 1980'erne genstand for PET's interesse.

Højskolen blev som følge af økonomiske vanskeligheder overtaget af fagforbundet BUPL i 1997, der i første omgang fortsatte højskolevirksomheden samtidig med at den blev anvendt til kursusaktiviteter.

Se også 
 Assens Højskole
 Kolding Højskole
 St. Restrup Højskole
 Tidens Højskole
 Tvind

Kilde
 Om Den Røde Højskole  på leksikon.org

Eksterne henvisninger 
 Højskolebladet: bz-kurser i Svendborg

Etableret i 1971
Bygninger, konstruktioner og anlæg i Svendborg
Nedlagte folkehøjskoler i Danmark
Socialisme
Kommunisme i Danmark
Uddannelse i Svendborg
Børge Dahl

Børge Dahl (født 19. maj 1944 i Hadsund) er en dansk højesteretsdommer, der 2010-2014 var præsident for Højesteret, hvor han afløste Torben Melchior.

Børge Dahl blev student fra Rungsted Statsskole 1963, løjtnant 1965 og premierløjtnant af reserven i Hæren 1968, cand.jur. 1972 og kandidatstipendiat ved Københavns Universitet 1972-75.

Han har været på studieophold ved universiteterne i Freiburg, Vesttyskland, og Cambridge, England 1973-74, sekretær hos Forbrugerombudsmanden 1975, lektor ved Københavns Universitet 1976-81 og professor i erhvervsret ved CBS, Handelshøjskolen i København, 1981-96. Siden 1996 har han været dommer i Højesteret. Han er ikke dekoreret og må altså have afslået af modtage Dannebrogordenen.

Han har været genstand for festskriftet Jura på mange Måder 1994, modtog Mæglerprisen 1995 og Award for Outstanding Textbooks, Copenhagen Business School Press 1999 og blev dr.merc. h.c. ved CBS i 2000.

Han er gift med Benedicte Federspiel.

Forfatterskab 
 Produktansvar (1973)
 Consumer Legislation in Denmark (1981)
 Produktansvarsstudier (1984)
 Garantier (medforfatter, 1985)
 Erhvervs- og Produktansvarsforsikring (1987)
 Erhvervsjura (10. udg. 2008)
 Danish Law in a European Perspective (co-ed., 2. ed. 2002)
 Bidrag til Karnovs Lovsamling
 Redaktør for Nordisk Domssamlings Danske Afd. fra 2002

Kilder 
 CV på domstol.dk 

Jurister fra Danmark
Højesteretspræsidenter fra Danmark
Ansatte ved Københavns Universitet
Officerer fra Danmark
Personer fra Hadsund
Faglitterære forfattere fra Danmark
Professorer fra Copenhagen Business School
Æresdoktorer
Dansksprogede forfattere fra Danmark
Personer i Kraks Blå Bog
Alumni fra Københavns Universitet
Jingdezhen

Jingdezhen (kinesisk skrift: 景德镇; pinyin: Jǐngdézhèn), eller Fowliang, er en  by på præfekturniveau i provinsen Jiangxi i det centrale Kina. Præfekturet har et areal på 5,256 km2 og en befolkning på  1.554.000 (2007).

Jingdezhen er verdenskendt for sin porcelæn; Jingdezhenporcelæn er blevet produceret siden Han-dynastiet (202 f.Kr.-220 e.Kr.) af hvidt ler (kaolin) fra egnen ved Poyangsøen mod  vest. Det er også kulminer i området.

Byen nåede en storhedstid omkring  år 1.000 under det nordlige Sung-dynasti, da det leverede porcelæn til hoffet. Under Taipingoprøret blev byen stærkt skadet og gik ind i en nedgangsperiode.

Administrative enheder

Jingdezhen består af to bydistrikter, et amt og et byamt:
Bydistriktet Zhushan (珠山区), 31 km², 270.000 indbyggere (2002);
Bydistriktet Changjiang (昌江区), 392 km², 150.000 indbyggere (2002);
Amtet Fuliang (浮梁县), 2.867 km², 280.000 indbyggere (2002);
Byamtet Leping (乐平市), 1.973 km², 770.000 indbyggere (2002).

Trafik
Kinas rigsvej 206 løber fra kystbyen Yantai til kystbyen Shantou i provinsen Guangdong. Den passerer gennem provinserne Shandong, Jiangsu, Anhui, Jiangxi og ender i  Guangdong.

Bypræfekturer i Jiangxi
Jiujiang

Jiujiang (kinesisk skrift: 九江; pinyin: Jiǔjiāng) er en  by på præfekturniveau i provinsen Jiangxi i det centrale Kina. Præfekturet har et areal på 18.823 km2, og befolkningen anslås (2007) til 4.800.000 indbyggere.

Administrative enheder 
Jiujiang består af to bydistrikter, ni amter og et byamt:

Bydistriktet Xunyang (浔阳区), 50 km², 280.000 indbyggere, regeringssæde;
Bydistriktet Lushan (庐山区), 548 km², 260.000 indbyggere;
Amtet Jiujiang (九江县), 911 km², 340.000 indbyggere;
Amtet Wuning (武宁县), 3.507 km², 350.000 indbyggere;
Amtet Xiushui (修水县), 4.504 km², 760.000 indbyggere;
Amtet Yongxiu (永修县), 2.035 km², 360.000 indbyggere;
Amtet De'an (德安县), 927 km², 220.000 indbyggere;
Amtet Xingzi (星子县), 719 km², 230.000 indbyggere;
Amtet Duchang (都昌县), 1.988 km², 720.000 indbyggere;
Amtet Hukou (湖口县), 669 km², 270.000 indbyggere;
Amtet Pengze (彭泽县), 1.542 km², 340.000 indbyggere;
Byamtet Ruichang (瑞昌市), 1.423 km², 430.000 indbyggere.

Trafik
Jernbanelinjen Jingjiubanen har station her på sin rute fra Beijing til Kowloon i Hongkong. Denne passerer blandt andet Hengshui, Heze, Shangqiu, Xinzhou (ved Wuhan), Nanchang, Heyuan, Huizhou og Shenzhen.

Kinas rigsvej 105 løber gennem fylket. Den begynder i Beijing, går mod syd  og ender ved kysten i Zhuhai i provinsen Guangdong. Den passerer  større byer som Tianjin, Dezhou, Jining, Shangqiu, Nanchang og Guangzhou.

Bypræfekturer i Jiangxi
Jiujiang (flertydig)

Jiujiang er navnet på flere steder:

 Jiujiang, et bypræfektur i provinsen Jiangxi i Folkerepublikken Kina
 Jiujiang, Jiujiang, et kinesisk amt i ovennævnte bypræfektur
 Jiujiang, Wuhu, et bydistrikt i bypræfekturet Wuhu i den kinesiske provins Anhui
 Jiujiang, Foshan, en by i Foshan, i provinsen Guangdong i Kina.
TV STOP

TV STOP var en dansk lokal tv-station, der sendte i København på Kanal København. 

Stationen blev grundlagt i 1987 som en forening, hvis medlemmer havde tilknytning til det venstreorienterede miljø, herunder Christiania, de autonome og bz-bevægelsen. Økonomisk var stationen bl.a. finansieret af bidrag fra fonde, særligt Enkefru Plums Støttefond, offentligt tilskud til personer i aktivering og salg af optagelser til andre tv-stationer. Den første udsendelse blev sendt i 1990, og lige fra begyndelsen var stationens programmedarbejdere frivillige. Fra 1997 modtog stationen offentligt tilskud som følge af medieforliget.

I forbindelse med 18. maj-urolighederne på Nørrebro i 1993 spillede TV STOP en væsentlig rolle, da stationen med egne optagelser viste, at centrale dele af Københavns Politis redegørelse om sin handlen i sagen ikke hang sammen. Pressen fik herefter fokus på, at politiet havde skudt demonstranterne ned. 

Stationen ophørte med at sende i januar 2006, hvor sendetider og udstyr blev overdraget til stationen tv-tv.

Nyhedsmediet Modkraft.dk beretter d. 2. april 2012, at TV Stop genopstår på internettet, med tilgængeligt arkivmateriale fra mere end 2.500 timers udsendelser.

Eksterne henvisninger 
 Om TV-STOP på leksikon.org
 TV-STOPs officielle hjemmeside

Referencer 

Etableret i 1987
Ophørt i 2006
Tv-stationer fra Danmark